ઉત્તરપ્રદેશના પાટનગર લખનૌમાં લગભગ પ૦,૦૦૦ ડોમેસ્ટિક ગેસ ગ્રાહકો રિફીલ માટે ઓનલાઇન બુકિંગ કરાવે છે. ગોમતીનગર વિનયખંડ-રમાં રહેતા દેવીપ્રસાદે પાંચ રૂપિયાનું ડિસ્કાઉન્ટ મળશે તેવી આશાએ થોડા દિવસ પહેલાં રાંધણગેસના સિલિન્ડરનું ઓનલાઇન બુકિંગ કરાવ્યું હતું, પરંતુ થોડા દિવસ બાદ બેન્કમાંથી જ્યારે સ્ટેટમેન્ટ આવ્યું ત્યારે ખબર પડી કે તેમના ખાતામાંથી બેન્કિંગ ચાર્જ પેટે રૂ.આઠ કાપી લેવામાં આવ્યા હતા. આવું ઘણા ગ્રાહકો સાથે થયું છે.